## Metrovalencia amplia el servici de la línia 3 durant tota la nit del divendres amb motiu de la festa de les Disfresses de Rafelbunyol

*** Els trens especials previstos circularan entre l’estació d’esta localitat de l’Horta Nord i Avinguda del Cid
* El dispositiu se suma als trens i tramvies del servici nocturn dels caps de setmana**

Ferrocarrils de la Generalitat Valenciana (FGV) ampliarà el servici de la línia 3 de Metrovalencia (Rafelbunyol-Aeroport) durant tota la nit del divendres 5 de setembre amb motiu de la celebració de la festa de les Disfresses de Rafelbunyol.

La resta de línies de metro i tramvia prestaran servici a les persones usuàries fins prop de les tres hores de la matinada, gràcies a l’oferta nocturna que funciona els divendres, dissabtes i vespres de festius.

El dispositiu especial previst en la línia 3 comptarà amb circulacions addicionals al servici nocturn en el tram comprés entre les estacions de Rafelbunyol i Avinguda del Cid, fins a enllaçar amb les circulacions ordinàries de primera hora del dissabte 6 de setembre.

Les principals estacions subterrànies, entre Alboraia Peris Aragó i Avinguda del Cid, i de superfície de la línia 3 de Metrovalencia estaran obertes durant la nit del divendres.

FGV reforçarà el dispositiu de seguretat i supervisió en coordinació amb l’Ajuntament de Rafelbunyol, Guàrdia Civil, Policia de la Generalitat i la Policia Local d’esta mateixa localitat.

Tots els usuaris que vullguen ampliar la informació d’horaris i freqüències d’este servici poden consultar la pàgina web [www.metrovalencia.es](https://www.metrovalencia.es/ca/), el telèfon gratuït d’informació i Atenció al Client 900 46 10 46, així com en l’*app* oficial, @metrovalencia i en facebook/metrovalencia.fgv.

Fecha: 03/09/2025